अनुवाद एक ऐसा क्षेत्र है, जिसमें करियर बनाने की इच्छा शायद कम ही लोग रखते हैं। मैंने अपने करियर की शुरुआत एक स्थानीय समाचार पत्र से की और हिंदी भाषा एवं साहित्य से लगाव के कारण धीरे-धीरे अनुवाद के क्षेत्र में मेरी रुचि बढ़ती चली गई। मेरे विचार से अनुवाद अलग-अलग भाषा-साहित्य में मौजूद विचारों एवं ज्ञान के अन्य भाषाओं में प्रसार का एक महत्वपूर्ण माध्यम है और इससे जुड़ना मेरे लिए गर्व की बात है। वर्ष 2016 में मुझे पहली बार TranslationPanacea के साथ काम करने का अवसर मिला, जो मेरे लिए एक बड़ी उपलब्धि रही है।